ગાંધીધામ કચ્છનું મેટ્રોપોલિટિન શહેર બનવા તરફ આગેકૂચ કરી રહ્યું છે. અહીં દેશનાં વિવિધ રાજ્યોમાંથી આવેલા લોકો વસે છે. અહીં કચ્છી કે ગુજરાતીના બદલે હિન્દી ભાષાનું ચલણ વધુ છે. કંડલા પોર્ટ, કંડલા સેઝ તથા ભૂકંપ પછી વિકસેલા વિવિધ ઉદ્યોગોના કારણે તેનો વિકાસ બહુ ઝડપથી થઈ રહ્યો છે. જોકે વિકસતાં શહેરની સાથે શહેરીજનોને મળતી સુવિધા વધવાના બદલે જમીનની માલિકી જેવા વિકાસના પાયાના પ્રશ્નમાં પડેલી મડાગાંઠના પગલે લોકો અહીં જમીન ખરીદવા, વેચવા કે જમીન ડેવલપ કરવા વિચાર કરતા થયા છે.